kardosdrur/scandi-wiki huggingface dataset:
Afrikanske Unions mission i Sudan

Den Afrikanske unions mission i Sudan (AMIS) er en fredsbevarende styrke indsat af den Afrikanske Union (AU), der primært opererer i Sudans vestlige Darfur-region. Styrkens formål er at udfører fredsbevarende operationer i relation til Darfur-konflikten. Styrken blev oprettet i 2004 under FN mandat (resolution 1564), den første styrke der blev indsat var på 150 mand. I midten af 2005 var styrken vokset til i alt 7.000. 

AMIS er stadig den eneste eksterne militærstyrke i Darfur, men da missionen har været underfinansieret, har den endnu ikke effektivt været i stand til at begrænse voldshandlingerne. En større FN-styrke i Darfur blev vedtaget i september 2006, men den Sudanske regerings modstand mod den har hidtil forhindret effektueringen af dette. Da det mislykkedes at indsætte FN tropper blev AMIS’ mandat forlænget, mens konflikten fortsat eskalerede. 31. december 2007 er det planen at AMIS skal indgå som en del af FN-missionen United UNAMID.

Den mangelfulde udrustning af AMIS missionen betyder at FN forventer at volden i Da-fur fortsat vil eskalere indtil en mere effektiv afløsning kan indsættes. Nødhjælpsarbejdere udtaler at deres arbejde begrænses af stadige kampe mellem oprørsgrupper, regeringsstyrker og militser, og at situationen risikerede at udvikle sig til en humanitær krise i samme omfang som i 2003 og 2004. dengang betegnede FN krisen som den værste i verden.
FN's Sikkerhedsråd godkendte 31. juli 2007 den resolution der gav mandat til indsættelsen af en større fredsbevarende styrke i Darfur.

Referencer 

Darfur-konflikten
Pagh

Pagh er navnet på en gammel uradelsslægt fra Fyn og Vejle-området. Slægten dominerede over Odense, hvis gamle byvåben var magen til slægtens våbenskjold: en gylden lilje i et blåt felt.

Deres motto, "Kong Knud som er i Gud, kom mig i hu", stammer fra Peder Pagh (1308-1339), som var biskop i Odense.

Senere spredte familien sig til Esbjerg, Fredericia, Aalborg og København.

I Danmark er der 767 mennesker  med efternavnet 'Pagh' (2015).

Ekstern henvisning 

 Sven Tito Aachen: Danske adelsvåbener. En heraldisk nøgle. Politikens Forlag, København, 1973.

Adelsslægter fra Danmark
Double Fine Productions

Double Fine Productions er et San Francisco-baseret computerspilfirma. Firmaet blev grundlagt i år 2000 af spildesigneren Tim Schafer efter at have forladt LucasArts. Han etablerede firmaet sammen med en del af teamet bag spillet Grim Fandango samt nogle nye ansatte.

Electronic Arts er distributør af det kommende spil fra Double Fine Productions, Brütal Legend, der skal udkomme i efteråret 2009.

Spil 
Double Fines første titel er platformspillet Psychonauts, som 10. februar 2006 blev udgivet i Europa (19. april 2005 i USA) til Xbox, PlayStation 2, og PC (Windows). Spillet, som blev rost af alle anmeldere, solgte dog ikke så godt som håbet. Men efter to et halvt år har spillet solgt over 400.000 kopier.

Double Fines næste titel er planlagt til at blive Brütal Legend, som efter nogen forsinkelse nu er sat til at udkomme i efteråret 2009. I spillet spiller man hovedrollen Eddy Riggs (spillet af Jack Black), en heavy metal-roadie, som bliver slugt ind i metalmusikrøddernes verden. Spillet skal udkomme til Sonys PlayStation 3 og Xbox 360.

Priser 
I 2006 fik Double Fine Productions prisen som "Best New Studio" på Game Developers Conference.

Psychonauts har modtaget flere priser, herunder PC Gamer Magazines pris "Best Game You Didn't Play" i 2005.

Noter

Eksterne henvisninger 
 Officiel hjemmeside  
 Officiel Brütal Legend side  

Etableret i 2000
Computerspilsvirksomheder fra USA
Rød superkæmpe

En rød superkæmpe (RSG eng. red supergiant) er en døende kæmpestjerne.

Dværgstjerner som solen kan leve i milliarder af år fordi de ikke forbruger så meget masse som tunge kæmpestjerner. En kæmpestjerne derimod kan udsende energi flere hundrede gange det solen udsender. I en hob ved navn R136 finder man de tungeste kendte stjerner med en på op til 150 gange solens og et energiforbrug på op til 10 millioner gange solens kan de kun leve nogle millioner år. En superkæmpe der er svulmet op til 100 gange solens diameter kan kollapse voldsomt i en stjerneeksplosion kaldet en supernova eller i værste fald en hypernova.

Stjernetyper
Norske len

Lenene var vigtige administrative enheder i Danmark-Norge før enevældet, og i Norge blev begrebet len anvendt fra 1308 til 1662.

I 1308 blev en ordning med lendmann fra kongens hird afskaffet, og den tidligere administrative inddeling erstattet med len ledet af en kongeligt udpeget lensmand eller lensherre. 

I begyndelsen af 1500-tallet var inddelingen ustabil, men bestod af fire faste slots- eller hovedlen og omkring 30 smålen med varierende tilknytning til hovedlenet. Det fandtes også en enhed, som blev kaldt godslen. 

Fra 1500-tallet og frem til 1660 var der fire hovedlen eller slotslen i Norge: 

 Båhus 
 Akershus 
 Trondheim
 Bergenhus (med Nord-Norge)

Disse fire hovedlen var omkring 1530 videre inddelt i ca. 30 smålen. Fra sent på 1500-tallet og begyndelsen af 1600-tallet faldt antallet smålen, mens der blev etableret flere og mere stabile hovedlen.

I 1660 havde Norge ni hovedlen:
 Tunsberg
 Bratsberg
 Agdesiden
 Stavanger
 Akershus
 Bergenhus
 Trondheim
 Nordlandene
 Vardøhus

Antallet af smålen var reduceret til 17.

Ved forordning af 19. februar 1662 blev betegnelsen len erstattet af amt.

Litteratur 
 Kristian Erslev : Danmark-Norges Len og Lensmænd 1596-1660. (1885)

Len
 
Len
Chupacabra

Ordet chupacabra har flere betydninger:

Chupacabra (kryptid) – et blodsugende kryptid.
Chupacabra (album) – et album af sangeren/sangskriveren Imani Coppola.
El Chupacabra (album), et album af heavy metal bandet SOiL.
Chupacabras (cykelløb) – et årligt cykelløb i Ciudad Juárez, Mexico.
Chupacabra (drink) – et shot af den bedste tequila og Habanero pepper sauce.

ru:Chupacabra
Putto

Putto (flt. putti) er en buttet barnefigur, næsten altid af hankøn, ofte nøgen og med vinger, som man finder i renaissancekunst og især i rokokoens kunst i Tyskland. Figuren stammer fra oldtidskunst, men blev "genopdaget" i renaissancen. Disse figurer bliver ofte og fejlagtigt forvekslet med keruber

Etymologi 
Ordet putto er italiensk ental, hankøn; flertal er putti. Hunkønsformen putta bruges aldrig.

I tidlig moderne italiensk betød ordet simpelthen "barn"; i dag bruges det kun i denne specielle betydning.

Historie

Putto i renaissancen 

Putti er et klassisk motiv som primært findes på barnesarkofager fra det 2. århundrede, hvor de fremstilles kæmpende, dansene, deltagende i bakkinalia, dyrkende sport osv.

Genindførelsen af puttofiguren tilskrives almindeligvis Donatello, i Firenze i 1420erne, selv om der er tidligere forekomster.

Hvor finder man putti 
Man finder putti, keruber og engle i både religiøs og verdslig kunst fra 1420'erne i Italien, fra starten ef 1500-tallet i Holland og Tyskland, i sen renaissance in Frankrig, og overalt på baroklofter. Listen over kunstnere ville blive for lang, men de bedst kendte er Donatello og Raphael (med Giulio Romano og Giovanni da Udine), og alle deres efterfølgere.

Højdepunktet for brugen af putti indtraf i Sydtyskland i midten af 1700-tallet, hvor de pryder mange og indgår i fantastiske konstellationer af ornamentik og stuk.

Putti blev også genoplivet i det 19. århundrede, hvor de forekom i malerier fra de franske akademiske malere til Gustave Dorés illustrationer til Orlando furioso, og endda reklamer.

Galleri

Noter 

Kunst
Ornamentik
John-Lee Augustyn

John-Lee Augustyn (10. august 1986) er en sydafrikansk bjergrytter.

Eksterne henvisninger  

Mandlige cykelryttere fra Sydafrika
Cykelryttere ved sommer-OL 2008
Matthew Goss

Matthew Goss (født 5. november 1986 i Launceston) er en tidligere professionel australsk bane- og landevejscykelrytter.

Eksterne henvisninger 

Mandlige cykelryttere fra Australien
Chupacabra (kryptid)

Chupacabra (også chupacabraer /tʃupa'kabɾas/, fra spansk chupar: at suge, cabra: ged; gedesuger) er et kryptid, som hævdes at leve i dele af Amerika. Den er især forbundet med Puerto Rico, hvor den først blev rapporteret set, samt i Mexico og USA, især blandt de latinamerikanske befolkningsgrupper. Navnet oversættes ordret fra spansk som "gedesuger". Det skyldes, at skabningen angiveligt har angrebet husdyr og drukket deres blod – især geder. Beskrivelsen af kryptidets  udseende varierer. Øjenvidneberetninger kendes fra så tidligt som 1990 i Puerto Rico – og den har siden været set så langt nordpå som Maine og så langt sydpå som Chile. De fleste videnskabsfolk og andre eksperter regner chupacabraen for at være et fabeldyr. Den menes at være på størrelse med en lille bjørn med takker langs rygsøjlen fra halsen til halen.

Chupacabraer bliver også nogle steder beskrevet som store, ulvelignende væsener med lange tænder og til tider med vinger.

De beskrives også få gange som store firben med lange tænder, lange klør og pigge langs ryggen.

I Texas fandt man et dødt dyr, der blev anset for at være en Chupacabra. Efter en DNA-analyse blev det afgjort, at væsenet var en hårløs prærieulv, Canis latrans.
 chupacabraen blev første gang "set" i 1905, hvor en mand i Texas vågnede en morgen og gik ud til sine høns. Han opdagede da, at nogen eller noget havde dræbt og suget hans høns tør for blod. Senere er chupacabraen blevet et af verdens mysterier ligesom Loch Ness-uhyret, Bigfoot og andre utrolige væsner. 
Videnskabsmænd mener dog imidlertid, at dette væsen blot er en hybrid af en hund eller en ulv og et andet dyr. Denne krydsning skulle have fremavlet dette blodsugende dyr, som folk mener har dræbt og suget blod fra deres dyr.

Kilder/referencer

Se også 
 Kryptozoologi

Eksterne henvisninger 

 Alleged video footage of a Chupacabra
 Cryptozoology – Skeptic World
 Alleged photographic evidence of a Chupacabra
 News report and photo of alleged Chupacabra 
 Mythical Beast Turns Up in Cuero,Texas

Kryptider
Pantsætning

Pantsætning er et at give pant som sikkerhedsstillelse for et lån. Sikkerhedsstillelsen kan ske i form af underpant eller håndpant.
 Underpant, hvor kreditor modtager et tinglyst pantebrev i aktiver tilhørende debitor (fast ejendom eller løsøre, bil eller lignende).
 Fordringspant stiftes efter tinglysningsloven § 47 d.
 Virksomhedspant omfatter hvad virksomheden ejer og fremtidig erhverver af en eller flere nærmere kategorier af aktiver.
 Håndpant, hvor debitor fysisk afleverer det pantsatte til kreditor, f.eks. ved give kreditor værdipapirer som sikkerhed.
 Endelig findes kustodepant. Kustodepant er en form for håndpant, hvor tredjemand opbevarer det pantsatte aktiv.

Håndpant er den form, som benyttes hos en pantelåner, som vurderer den ejendel, man ønsker at pantsætte og udbetaler et lån i forhold til den værdi, den ansættes til. Det er et uformelt lån, som private kan optage, og hvor de kan indløse pantet når som helst inden en vis frist.

Litteratur 
Anders Ørgaard: Sikkerhed i løsøre. 2020. 10. udgave. Karnov Group.

Referencer 

Finansiel økonomi
Bankvirksomhed
Juridiske begreber
Kreditsikring
Lauenburg

Lauenburg eller Lauenborg kan henvise til flere artikler:

 Lauenburg (Elben) – en by ved Elben
 Sachsen-Lauenburg – et tidligere hertugdømme omkring denne by
 Kreis Herzogtum Lauenburg – en nuværende Kreis omkring denne by
 Det tyske navn for den polske by Lębork
Vaserne

Vaserne er et ca. 86 hektar våd-, mose- og engområde ved Furesøens nordlige bred ved bugten Storekalv, mellem Farum og Holte, og sydøst for Bistrup. I området er talrige tørvegrave fra 2. verdenskrig samt ellesumpe og enge.
Sumpene har bevaret et urskovsagtigt præg med høje rodnet fra træerne ude i vandet, og mange væltede stammer. Området er hjemsted for et rigt fugleliv, og omkring 150 forskellige arter er iagttaget her. 

Betegnelsen 'Vaserne' kommer fra ordet 'vase', som i denne sammenhæng betyder en vej bygget af grene over et sumpet område.

Naturbeskyttelse 
Vaserne blev sammen med den vestlige del af Frederikslund Skov i alt 116 ha fredet i 1946-1947.14 ha. af Vaserne blev i 1999 overdraget til Fugleværnsfonden der gjorde det til et naturreservat og med støtte fra Aage V. Jensens Fonde og Friluftsrådet, har den opført en formidlingspavillon i det nordøstligste hjørne af området.
Vaserne er en del af Natura 2000-område 139: Øvre Mølleådal, Furesø og Frederiksdal Skov , og er både habitatområde og fuglebeskyttelsesområde.

Eksterne kilder og henvisninger 

 Fredningskendelse
 Fugleværnsfondens side om Vaserne

Naturområder i Danmark
Rudersdal Kommunes geografi
Fredede arealer i Danmark
EU-habitatområder i Danmark
Fuglebeskyttelsesområder i Danmark
Reuters

Reuters Bureau er et britisk nyhedsbureau, grundlagt af Paul Julius Reuter i 1849 i den tyske by Aachen, tæt ved grænsen til Holland og Belgien . Reuters Bureau blev sidenhen flyttet til London i 1850 efter opfordring fra ingeniøren Werner von Siemens. Paul Julius Reuter deltog sammen med Bernhard Wolff og Charles-Louis Havas i forhandlingerne af Paris-aftalen i 1859. Siden 1941 har Reuters Bureau været ejet af den britiske, australske og newzealandske presse i fællesskab. I dag er det Storbritanniens nationale nyhedsbureau.

Reuters Group plc (LSE: RTR, NASDAQ: RTRSY) er kendt for at levere data til finansmarkedet og som en nyhedstjeneste der leverer nyhedsreportager fra hele verden til aviser og andre nyhedsmedier. Nyhedsrapporteringen udgør dog under 10% af firmaets indtægter. Reuters primære fokus er på at forsyne finansmarkedet med information og handelssystemer.

Referencer

Eksterne henvisninger 

 Reuters officielle hjemmeside 

Nyhedsbureauer
Medievirksomheder fra Storbritannien
Tyge Becker

Tyge Alexander Becker (født 17. maj 1812 på Tirsbæk, død 9. november 1869 i København) var en dansk historiker, arkivar og forfatter.

Becker blev født på herregården Tirsbæk, som ejedes af hans forældre, generalkrigskommissær Carl F. Becker (død 1858) og Helene født de Thygeson (død 1839).

I 1830 dimitteredes Becker fra Herlufsholm til universitetet, hvor han startede på et jura-studie. I 1842 tog han magisterkonferens i historie og 1843-44 foretog han en videnskabelig udlandsrejse. I 1847 fik han titel af professor. I forbindelse med krigen i 1848 meldte han sig frivilligt til hæren og var kortvarigt reserveløjtnant. I perioden 1839-41 udgav Becker Orion. Historisk-geographisk Maanedskrift i fire bind samt 1843 og 1851 Orion. Historisk Qvartalskrift i to bind, som bl.a. omhandlede adelen og herregårdene. I 1840 var han i et halvt år redaktør af dagbladet Dagen.

Becker synes at have nydt Christian 8.s gunst, og blev i 1845 leder af det nyoprettede genealogisk-historiske arkiv ved Ordenskapitlet. Dette arkiv skulle modtage frivilligt afleveret materiale fra private og offentlige samlinger, men måtte nedlægges allerede 1849, da kun få ønskede at aflevere deres arkiver. Derefter blev Becker ansat som "ekstraordinær medarbejder" i Gehejmearkivet, hvor han forblev til sin død. Hans hovedopgave var her registrering af arkivets topografiske samling på papir.

I årene 1844-54 skrev Becker teksten til Prospecter af danske Herregaarde. I 1851 blev han valgt til sekretær i Danske Selskab, og han bidrog med et stort antal meddelelser i Danske Magazin. Efterhånden opgav Becker mere og mere sin historiske forfattervirksomhed, om end hans måske smukkeste værk, Herluf Trolle og Birgitte Gøie, først kom i 1865 i anledning af 300-års festen på Herlufsholm. Til gengæld skrev han historiske romaner (6 bøger udkommet 1855-63).

Becker døde ugift i 1869 efter langvarig kræft i ansigtet. Han er begravet på Assistens Kirkegård.

Vurdering 
Dansk Biografisk Leksikon er kritisk over for Beckers værker: Orion kaldes utilstrækkeligt forberedt, hans historiske romaner er "visselig ikke mesterværker", og hans faghistoriske værker er "pyntet med luftige hypoteser". Kun herregårdsbeskrivelserne omtales mere positivt.

Kilde 
 Dansk Biografisk Leksikon, 1. udgave.

Historikere fra Danmark
Arkivarer fra Danmark
Danskere i 1800-tallet
Titulære professorer fra Danmark
Chefredaktører fra Danmark
Faglitterære forfattere fra Danmark
Officerer fra Danmark
Personer i Treårskrigen fra Danmark
Ordenskapitlet
Personer i Dansk Biografisk Leksikon
Dansksprogede forfattere fra Danmark
Herlovianere
Personer døde af kræft
Irssi

Irssi er et IRC-klientprogram lavet af Timo Sirainen og udgivet under GNU General Public License (GPL) for første gang i 1999. Det er skrevet i programmeringssproget C og benytter som regel en tekstbaseret brugergrænseflade, da det primært er udviklet til Unix-lignende operativsystemer.

Irssi er det første populære tekstbaserede IRC-klientprogram siden ircII der ikke baserede sig på kildekoden til ircII, som det er tilfældet med fx BitchX, EPIC og ScrollZ. Irssi har desuden understøttelse for moduler, Perl-scripting og grafiske temaer.

Etymologi 
Irssi stammer fra finsk slang og betyder at IRC'e, eller at benytte IRC-chat. Der findes en officiel udtale af navnet (en konvention der blev gjort populær af Linus Torvalds og hans Linuxkerne), men de fleste udtaleformer er generelt accepterede.

Irssis opbygning 
Irssis brugergrænseflade er modulært opbygget. Den består af vinduer og statusbarer samt et gennemgående system for signaler der benyttes af de fleste kommandoer.

En konsekvens af dette er blandt andet at man med kommandoer kan ændre på hvordan forbindelsen til en IRC-server skal anskues på. I standardopsætningen efterligner Irssi de grafiske IRC-klientprogrammers inddeling af ét vindue per IRC-kanal eller privatsamtale, men dette kan eksempelvis ændres til BitchX's inddeling af ét vindue per IRC-netværk indeholdende flere IRC-kanaler samtidig. (Kollektivt sorteres IRC-kanaler og privatsamtaler under window items.)

En anden konsekvens er at statusbaren, hvis koncept Irssi gentager fra tidligere tekstbaserede IRC-klientprogrammer, alene er defineret ud fra dens position i terminalen og de elementer den indeholder (statusbar items). Disse statusbar items kan flyttes, fjernes og skabes ud fra scripts.

Irssis features 
Irssi understøtter en række funktioner fra sin standardopsætning, heriblandt:
 Mulighed for at forbinde til flere IRC-servere af gangen (nu en gængs funktion)
 En udførlig hjælpekommando, /help kommando med forklaringer og eksempler
 Completions, der kan fuldføre ord man skriver, enten automatisk eller ved at trykke på <tab>-knappen, ligesom ved fuldførelse af brugernavne.
 DCC-understøttelse til private samtaler eller overførsel af filer.
 Highlighting, der kan fremhæve tekst på basis af flere kriterier, heriblandt regulære udtryk.
 En ignore-kommando
 En søgefunktion til forrige hændelser kaldet lastlog
 Et logsystem der kan gemme hændelser til filer på grundlag af flere kriterier.

Referencer 

Frie IRC-klienter
Internet-software til Linux
Internet-software til OS X
Windows-software
Skinke

Skinke er et tilberedt lår fra svin. Den kan serveres på mange måder; i Danmark glaseret, røget, kogt, stegt, tørret, speget, som bayonneskinke m.m.
Danske kvalitetsskinker kan eksporteres til Italien og vende tilbage som parmaskinker.

Skinke bliver brugt i toast og sandwich.

Alternativ brug af ordet skinke 
Ordet skinke bruges af veganere om vegansk skinke, der er plantebaseret kød, altså en efterligning uden indhold af kød.

Muslimer bruger kalkunskinke som et halal alternativ til skinke af svin, ligesom de bruger bacon om kalve- og kalkunkød.

Referencer 

Svinekød
Kødudskæringer
Charcuterivarer
Manden der ønskede sig en havudsigt

Manden der ønskede sig en havudsigt er et album baseret på en optagelse af tv·2 ved en koncert under Århus Festuge i 1999. Albummet blev solgt i 14.000 eksemplarer

Indhold 

 Bag duggede ruder
 De lyse timer
 Baby Blue
 Tornerose
 Det grinte vi meget af
 Stjernen over Bjerringbro
 Kald så på din kæreste
 Tumpernes park
 Det er nat derude
 Hundene over Jakobshavn
 Kom og se far danser
 Kalundborgbåden
 Bag dem synger skovene
 Under stjernerne
 Kys det nu (det satans liv)
 Der trænger til at blive skovlet noget sne

Noter

Eksterne henvisninger 
 

Tv·2-album
Album fra 1999
På kanten af småt brændbart

På kanten af småt brændbart er det fjortende studiealbum af den danske popgruppe tv·2. Det blev udgivet den 11. november 2002 på EMI-Medley. Albummet vandt prisen for årets danske pop udgivelse, mens forsanger Steffen Brandt blev årets danske sangskriver ved Danish Music Awards 2003. Albummet har solgt 48.000 eksemplarer.

Trackliste 
Alt tekst og musik er skrevet af Steffen Brandt.

Personel

Produktion 
 Nikolaj Steen – remix af "Jordens heldigste" og producer
 Halfdan E. – producer
 Peter Biker – producer
 Eddie Bengtsson – producer
 Henrik Nilsson – teknik
 Jacques Pedersen – mix af "Shakespeare i amerikansk politik" og teknik
 Jørgen Knub – teknik
 Kenneth Kikkenborg – ass. teknik på "Herlev, det er skønt" og "På kanten af småt brændbart"

Musikere 
 Sven Gaul – trommer
 Hans Erik Lerchenfeld – guitar
 Georg Olesen – bas
 Steffen Brandt – vokal, keyboards og akk. guitar
 Niels Hoppe – tenor- og barytonsaxofon og hornarrangement
 Knud Erik Nørgaard – flygelhorn og trompet
 Anders Majlund Christensen – trombone
 Henrik "Knapt så unge men alligevel pænt kørende" Nilsson – keyboards
 Tina Dickow – kor på "Herlev, det er skønt"
 Sanne Gottlieb – kor på "Drømmer kun om dig"

Hitlisteplacering

Referencer

Eksterne henvisninger 
 På kanten af småt brændbart på tv·2s hjemmeside

Tv·2-album
Album fra 2002
231045-0637

231045-0637 eller Personnummerpladen er det tredje studiealbum af den danske sanger og musiker Kim Larsen. Det blev udgivet i 1979 på CBS Records. Pladetitlens tal (231045....) er Kim Larsens personnummer, deraf det uofficielle navn. I Sverige udkom albummet med titlen 451023-0637, da svenske personnumre har år-måned-dag, hvor danske har dag-måned-år. Albummet udkom på CD i 1993.

På sangen "Køb bananer" spiller Søren Rislund mundharmonika.

Trackliste 
Alle sange skrevet og komponeret af Kim Larsen, undtagen hvor noteret.

Medvirkende 
Kim Larsen – sang, guitar
Thomas Grue – guitar, kor
Henning Pold Christensen – bas, kor
Klaus Agerschou – keyboards
Ole Madsen – trommer
Nils Henriksen – diverse instrumenter

Yderligere medvirkende
 Lecia & Lucienne
 Lei Moe 
 Lupe Moe
 Thor Backhausen
 Sten Viig
 Søren Rislund
 Mads Henriksen
 Noah Horstock
 Palle Mikkelborg 

 Produktion
 Nils Henriksen – producer
 Peder Bundgaard - coverillustration
 Jørgen Angel - foto
 John Ovesen - coverdesign

Hitlisteplaceringer

Referencer

Eksterne henvisninger 
Yummi-Yummi: Danmarks bedste Kim Larsen-podcast med omtale af "Personnummerpladen", heartbeats.dk

Kim Larsen-album
Album fra 1979
Gammel hankat

Gammel hankat er et album udgivet af Kim Larsen & Kjukken den 14. november 2006. Det solgte over 33.000 eksemplarer i den første uge, hvilket gør det til det fjerde hurtigst-sælgende album på hitlisten. 

Albummet var bedst sælgende album i 2006 og det næstbedst-sælgende i 00'erne ifølge IFPI Danmark, kun overgået af Brødrene Olsen (Wings of Love). Gammel hankat har solgt 170.000 eksemplarer.

Sangene "Stille i verden" og "Lille spejl" er skrevet af Anders og Peter Lund Madsen, og de blev oprindeligt udgivet på Trine Dyrholms ep Mr. Nice Guy med sangene fra showet af samme navn, som hun medvirkede i i 2004-2005.

Spor 
 "Fru Fortuna" - 2:45
 "Gammel hankat" - 3:11
 "Gwendolina" - 2:46
 "Mest af alt" - 3:16
 "En af de få" - 2:47
 "Dansen går i engen" - 2:33
 "Fremmed" - 3:19
 "Sæson for kærlighed" - 2:47
 "Speedy" - 3:23
 "Lille spejl" - 3:23 (tidligere udgivet af Trine Dyrholm)
 "Finder altid et sted" - 3:21
 "Huset med de 100 døre" - 2:42
 "Fuglen i træet" - 3:13
 "Stille i verden" - 2:22 (tidligere udgivet af Trine Dyrholm)
 "Kun for dårer" - 0:50
 "Vægter, syng din sang" - 1:05
 "Ode til Sensitiva" - 2:41

Kilder 

Kim Larsen & Kjukken-album
Album fra 2006